Sidste år droppede Aalborg Kommune samarbejdet med den russiske by Rushkin efter 51 år på grund af krigen i Ukraine. Men nu er den ukrainske by Mykolajiv tilføjet Aalborg Kommunes evigt ekspanderende liste over venskabsbyer, og bliver dermed by nummer 33. Det skriver Berlingske . Det er borgmesteren i byen, Oleksandra Sjenkevytja, som fredag underskrev aftalen mellem de to byer. - Jeg er sikker på, at vi efter vores sejr (i krigen mod Rusland, red.) sammen med Aalborg vil kunne gennemføre mange fælles projekter og etablere stærke venskabelige bånd mellem vores uddannelsesinstitutioner og ungdomshuse, skriver Oleksandra Sjenkevytja på beskedtjenesten Telegram, i følge mediet. Aftalen om, at de to byer skal være venskabsbyer, er kommet i stand, efter at den ukrainske ambassadør i Danmark, Mykhajlo Vydojnyk, henvendte sig til Aalborg Kommune og borgmester Thomas Kastrup-Larsen (S) på vegne af Mykolajivs borgmester. Det fremgår af et referat fra et møde i Aalborgs byråd 15. maj, skriver mediet. - Som led i genopbygningen af landet, er der i Ukraine ønske om en fremtidig større grad af decentralisering, herunder at lade sig inspirere på en lang række områder af det kommunale selvstyre i Danmark, står der i referatet. Aalborg Kommune er den kommune i landet med flest venskabsbyer.

Opsummering:
Aalborg Kommune tilføjer ny venskabsby i folden. Russisk by er byttet ud med en ukrainsk en af slagsen.